ไฟเซอร์ 5 เเสนโดส เตรียมฉีดให้แก่บุคลากรทางการแพทย์และด้านหน้า ต้นสิงหาคมนี้
นพ.รุ่งเรือง กิจผาติ ที่ปรึกษาระดับกระทรวงและโฆษกกระทรวงสาธารณสุข กล่าวถึงว่าจากกรณีที่มีการเผยเเพร่ในโลกออนไลน์เรื่องการจัดสรรวัคซีนไฟเซอร์ ให้แก่บุคลากรทางการแพทย์และด่านหน้า เพียง 200,000 โดส กระทรวงสาธารณสุข ยืนยัน เป็นข้อมูลที่ไม่จริง ซึ่งข้อมูลที่ถูกต้องบุคลากรทางการเเพทย์และบุคคลากรด้านหน้าทุกคนที่มีความเสี่ยง จะได้รับการฉีดไฟเซอร์ จำนวน 5 แสนโดส เพื่อกระตุ้นเป็นเข็มสาม คาดว่าจะฉีดภายในต้นเดือนสิงหาคมนี้ และขณะนี้มีบุคลากรทางการแพทย์บางส่วน ได้รับวัคซีนเข็มสามเป็นแอตร้าเซนเนก้าแล้ว และพบข้อมูลหลังฉีดไปแล้วมีภูมิคุ้มกันที่เพิ่มขึ้น ส่วนการเดินหน้าวัคซีนไฟเซอร์ 20 ล้านโดส มีแผนจะเริ่มฉีดเดือนตุลาคม- ธันวาคมนี้ โดยฉีดให้ฟรี ไม่มีการเรียกเก็บค่าใช่จ่ายใดๆ โดยเน้นเร่งฉีดในกลุ่มเสี่ยงและพื้นที่เสียงอย่างทั่วถึงและครอบคลุมให้มากที่สุด โดยการกระจายวัคซีนดังกล่าว มีคณะทำงานทุกภาคส่วน ย้ำประชาชนจะได้รับวัคซีนกลุ่มดังกล่าว เพื่อควบคุมการระบาคและขณะนี้พบว่ามีการแอบอ้าง หลอกลวงเรียกเก็บเงิน การให้ข่าวปลอม ทำให้ประชาชนเกิดความสับสน กระทรวงสาธารณสุขจะดำเนินคดีดังกล่าวให้ถึงที่สุดที่ปรึกษาระดับกระทรวง และโฆษกกระทรวงสาธารณสุข ย้ำอีกว่า การฉีดวัคซีนจะเรียงลำดับความเสี่ยงและในพื้นที่เสี่ยง การจัดหาวัคซีนไฟเซอร์ จะไม่มีการฉีดวัคซีนไฟเซอร์ให้กับกลุ่มพิเศษหรือกลุ่ม VIP ก่อน จะเน้นฉีดให้กับกลุ่มเป้าหมายที่กำหนดไว้แน่นอน